OpenLLM-France/wikimedia huggingface dataset:
# Anthony Joseph Foyt

Anthony Joseph Foyt (16 de gener del 1935, Houston, Texas) és un pilot de curses automobilístiques estatunidenc considerat un dels grans pilots estatunidencs de la història.

## Palmarès

El seu palmarès és molt ampli: Guanyador en quatre ocasions de les 500 milles d'Indianápolis els anys 1961, 1964, 1967 i 1977, A.J. Foyt compta també amb 67 victòries a la Fórmula Indy i amb 7 campionats. També va guanyar la Daytona 500 el 1972, les 24 hores de Daytona així com les 24 hores de Le Mans l'any 1967 i les 24 hores de Sebring que va ser la seva última victòria professional. És l'únic pilot a la història amb victòries en totes les grans carreres de resistència.
A.J. Foyt també ha pilotat a la NASCAR. Es va retirar l'any 1993.

## Resultats a la Indy 500

| Any | Cotxe | Motor | G. sortida | Final |
| 1958 | Kuzma/Brauner | Offy | 12è | 16è |
| 1959 | Kuzma | Offy | 17è | 10è |
| 1960 | Kurtis/Epperly | Offy | 16è | 25è |
| 1961 | Trevis | Offy | 7è | 1r |
| 1962 | Trevis | Offy | 5è | 23è |
| 1963 | Trevis | Offy | 8è | 3r |
| 1964 | Watson | Offy | 5è | 1r |
| 1965 | Lotus 34 | Ford Motor Company | 1r | 15è |
| 1966 | Lotus 38 | Ford Motor Company | 18è | 26è |
| 1967 | Coyote | Ford Motor Company | 4t | 1r |
| 1968 | Coyote | Ford Motor Company | 8è | 20è |
| 1969 | Coyote/Kuzma | Ford Motor Company | 1r | 8è |
| 1970 | Coyote | Ford Motor Company | 3r | 10è |
| 1971 | Coyote | Ford Motor Company | 6è | 3r |
| 1972 | Coyote | Foyt | 17è | 25è |
| 1973 | Coyote/Riley | Foyt | 23è | 25è |
| 1974 | Coyote | Foyt | 1r | 15è |
| 1975 | Coyote | Foyt | 1r | 3r |
| 1976 | Coyote | Foyt | 5è | 2n |
| 1977 | Coyote | Foyt | 4t | 1r |
| 1978 | Coyote | Foyt | 20è | 7è |
| 1979 | Parnelli | Cosworth | 6è | 2n |
| 1980 | Parnelli | Cosworth | 12è | 14è |
| 1981 | Coyote | Cosworth | 3r | 13è |
| 1982 | March 82C | Cosworth | 3r | 19è |
| 1983 | March 83C | Cosworth | 24è | 31è |
| 1984 | March 84C | Cosworth | 12è | 6è |
| 1985 | March 85C | Cosworth | 21è | 28è |
| 1986 | March 86C | Cosworth | 21è | 24è |
| 1987 | Lola | Cosworth | 4t | 19è |
| 1988 | Lola | Cosworth | 22è | 26è |
| 1989 | Lola | Cosworth | 10è | 5è |
| 1990 | Lola | Chevrolet | 8è | 6è |
| 1991 | Lola | Chevrolet | 2n | 28è |
| 1992 | Lola | Chevrolet | 23è | 9è |
| 1993 | Lola | Ford-Cosworth | Retirat | |

## F1

El Gran Premi d'Indianapolis 500 va formar part del calendari del campionat del món de la Fórmula 1 entre les temporades 1950 i 1960. Els pilots que competien a la Indy durant aquests anys també eren comptabilitzats per al campionat de la F1. A. J. Foyt va participar en 3 curses de F1. Va debutar al Gran Premi d'Indianapolis 500 del 1958 i va participar en el Gran Premi d'Indianapolis 500 en dues ocasions més: els anys 1959 i 1960. En aquestes tres curses no arribà a puntuar mai.

## Enllaços externs

* http://espn.go.com/sportscentury/features/00014199.html
* http://www.racing-reference.info/driver?id=foyta.01
# Terminator Zero

Terminator Zero (originalment coneguda com a Terminator: The Anime Series) és una sèrie d'anime d'acció i de ciència-ficció desenvolupada per Mattson Tomlin i ambientada a l'univers Terminator. La sèrie de vuit capítols va ser produïda per a Netflix per l'estudi d'animació Production IG i Skydance Television amb la direcció de Masashi Kudō.
Es va estrenar el 29 d'agost de 2024 a Netflix amb subtítols en català.

## Premissa

Al Japó, en Malcolm Lee ha estat desenvolupant un altre sistema d'IA que pretén competir amb Skynet. A mesura que s'acosta el Dia del Judici, l'any 1997, Lee es veu a si mateix i als seus tres fills perseguits per un robot assassí desconegut, i un misteriós soldat de l'any 2022 ha estat enviat per protegir-lo.

## Producció

El febrer de 2021, per primera vegada, es va anunciar una sèrie d'anime ambientada a l'univers Terminator. L'anime va ser produït per a Netflix per l'estudi d'animació Production IG i Skydance Television, procedent del productor creador Mattson Tomlin i del director Masashi Kudō. La sèrie va continuar expandint-se amb el títol provisional Terminator: The Anime Series tal com va revelar Netflix a la seva Geeked Week de 2023 quan va anunciar la premissa de seguir nous personatges l'any 1997.
Tomlin va afirmar que la sèrie tractaria totes les pel·lícules anteriors com a cànon, i Production IG va demanar que tingués algun tipus de component japonès. La decisió va ser ambientar la història al Japó, que aleshores va impedir l'ús de pistoles com a armament a la sèrie.

### Càsting

El juny de 2024, es va anunciar que Timothy Olyphant posaria la veu en anglès a Terminator per a la sèrie.

## Referències

* ↑ Davis, Wes. «Netflix's Terminator Zero anime starts streaming in August» (en anglès). The Verge. Vox Media, 15-05-2024.
* ↑ «First Look: ‘Terminator Zero’ Animated Series Coming to Netflix in August». [Consulta: 28 juliol 2024].
* ↑ Kit, Borys. «‘Terminator’ Anime Series in the Works With ‘The Batman’ Co-Writer Mattson Tomlin» (en anglès americà), 26-02-2021. [Consulta: 28 juliol 2024].
* ↑ Earl, William. «‘Terminator: The Anime Series’ Headed to Netflix» (en anglès americà), 11-11-2023. [Consulta: 28 juliol 2024].
* ↑ Romano, Nick (May 15, 2024). «Terminator Zero exclusive first look takes the sci-fi saga to Tokyo». Entertainment Weeklyen (Dotdash Meredith).
* ↑ White, Peter. «Timothy Olyphant To Voice Terminator In Animated Netflix Series» (en anglès americà). Deadline, 06-06-2024. [Consulta: 6 juny 2024].
# Pic de Serra Plana (Lladorre)

El Pic de Serra Plana és una muntanya de 2.612 metres que es troba al municipi de Lladorre, a la comarca del Pallars Sobirà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Puig d'en Cases

El Puig d'en Cases és una muntanya de 294 metres que es troba al municipi de Rabós, a la comarca catalana de l'Alt Empordà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Camí del Soler de Bertí

El Camí del Soler de Bertí és una pista rural del terme municipal de Sant Quirze Safaja, en terres de Bertí, a la comarca del Moianès.
Arrenca del Camí de Sant Miquel del Fai, a 558,2 metres d'altitud, a migdia dels Camps de Cabanyals, des d'on arrenca cap a llevant; passa per damunt de la Cascada de Roca Gironella, i s'adreça cap sud-est per tal d'anar a buscar el Sot de les Taules. Travessa aquest torrent, i el segueix aigües amunt per l'esquerra. Al cap d'un bon tros, el torna a travessar i s'adreça cap al nord, per fer una volta per tal de pujar a la carena que constitueix el marge nord del Sot de les Taules. Així, al cap de poc arriba al Soler de Bertí.

## Enllaços externs

* El Camí del Soler de Bertí en el seu entorn, a l'Institut Cartogràfic de Catalunya
# Isthmomys

Isthmomys és un gènere de rosegadors de la família dels cricètids. Conté dues espècies oriündes de Centreamèrica (Panamà i extrem nord-occidental de Colòmbia). Tenen una llargada de cap a gropa de 15-20 cm i una cua de 16–21 cm. El pelatge dorsal és de color marró groguenc o rogenc, mentre que el ventre i les potes són de color blanc. El seu hàbitat natural són els boscos montans situats a altituds d'entre 800 i 1.600 msnm.

## Referències

* ↑ Entrada «Isthmomys» de la Paleobiology Database (en anglès). [Consulta: 20 desembre 2022].
# Olivella (planta)

L'olivella (Cneorum tricoccon) és un arbust mediterrani que pertany a la família de les cneoràcies. Creix habitualment en terreny calcari. També rep els noms d'escanyacabres, herba dels fics i raspall.
És un arbust de fulla perenne, dret i de 40 a 80 cm d'alçària. Les fulles són allargades, d'uns 3 cm i 0,5 cm d'ample: s'estrenyen cap a la base, per on s'insereixen a les branques. La floració té lloc entre els mesos d'abril i juny. Les flors són grogues i neixen soles o fins a tres de juntes a l'axil·la de les fulles superiors. Aquestes flors tenen tres pètals (a vegades quatre) d'uns 5 mm i 3 (4) estams. Els fruits són d'uns 5 mm i estan formats per tres peces independents amb dues granes cada una, primer vermell i de color negre quan és madur.

## Galeria

* Vista de la planta
* Detall de la flor
* Fruits
* Detall del fruit
* Vídeo d'una olivella

## Referències

* ↑ Pascual, Ramon. Guia dels arbustos dels Països Catalans. Barcelona: Pòrtic, 1990, p. 130-131. ISBN 84-7306-407-0.
* ↑ Ginés A. López González. Guía de los árboles y arbustos de la Península Ibérica y Baleares: (especies silvestres y las cultivadas más comunes). Editorial Paraninfo, 2007, p. 623–. ISBN 978-84-8476-312-3.
* ↑ «FloraCatalana.net - Cneorum tricoccon L.». Arxivat de l'original el 2016-08-01. [Consulta: 29 desembre 2015].

## Enllaços externs

* Herbari virtual de les Illes Balears.
# Cuetes del melgó

La cuetes del melgó (Cupido alcetas), o simplement cuetes, és una espècie de lepidòpter papilionoïdeu de la família dels licènids (Lycaenidae) present als Països Catalans.

## Distribució

Es distribueix de manera irregular pel sud d'Europa, Turquia, sud de Sibèria, Urals i Massís de l'Altai. A Espanya i Catalunya, és present al nord de la Franja de Ponent, tot i que en poblacions aïllades.

## Morfologia

L'imago és molt petit, amb el revers platejat amb punts negres; a cada ala posterior hi tenen una cua i dos punts taronja poc destacats (fins i tot inexistents en alguns casos). Dimorfisme sexual accentuat: les femelles són més grans i tenen l'anvers marró fosc o negre, mentre que els mascles el tenen blau cel amb marges negres. Fímbries blanques. Molt semblant a Cupido argiades, però més petita, amb punts taronges del revers més discrets o inexistents i cues més petites respecte al cos.
L'eruga té un aspecte poc conegut i típic de licènid: Rabassuda i recoberta d'una fina pilositat curta. Existeix una forma verd clara amb una franja dorsal més fosca.

## Ecologia

Habita en clarianes de boscos caducifolis oberts, de vegades fortament associat a rius o fonts. L'eruga s'alimenta de Galega officinalis i Coronilla varia. A Espanya també es pot alimentar de Medicago lupulina. Les seves poblacions realitzen dues o tres generacions l'any: maig/juny, juliol/agost i en cas d'haver-hi una tercera, finals de setembre. La femella pon els ous en fulles o flors. Les larves s'alimenten de les fulles i les flors i són ateses per formigues, es creu que principalment de l'espècie Formica cinerea.

## Referències

* ↑ «Noms de papallones | TERMCAT». [Consulta: 16 novembre 2024].
* ↑ «Proposta de noms comuns per a les papallones diürnes (ropalòcers) catalanes». Butlletí de la Societat Catalana de Lepidopterologia. Arrizabalaga et al., 01-12-2012. [Consulta: 26 gener 2014].
* 1 2 3 Tolman, Tom; Lewington, Richard. Mariposas de España y Europa (en castellà). Lynx, 2011. ISBN 978-84-96553-84-2.

## Enllaços externs

* European Butterflies (anglès)
* Biodiversidad Virtual (castellà)
# Puig d'en Corella

El Puig d'en Corella és una muntanya de 108 metres que es troba al municipi de Vilafant, a la comarca catalana de l'Alt Empordà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Talcher

Talcher fou un estat tributari protegit d'Orissa. Tenia una població de 60.432 habitants el 1901 i la superfície era de 1.033 km². Limitava al nord amb els estats de Bamra i Pal Lahara, a l'est amb Dhenkanal i al sud i oest amb el districte d'Angul. Estava creuat pel riu Brahmani. La capital era Talcher (ciutat). El 1931 tenia 69.702 habitants.
El raja reclamava ser descendent de la família reial de Jaipur. Els ingressos eren de 65.000 rupies i el tribut al govern britànic de 1.040 rupies. Hi havia 293 pobles i el 99% dels habitants eren hindús. Les castes principals eren els chases i els pans. L'estat fou fundat el segle XII. Raja Narahari Singh governà del 1471 al 1480 i el va succeir el seu fill Uday Narayan Singh amb seu a Bhimanagari, que va rebre del rei Gajapati d'Orissa el títol de Birabara Harichandan. El raja Padmanabha Birabara Harichandan (1575-1598), el novè raja de Bhimanagari, va rebatejar l'estat com Talcher pel nom de la deessa familiar Taleswari.

## Bandera

Rectangular dividida horitzontalment en tres franges: groc al damunt, ver al centre i blanc a la part inferior.

## Llista de governants

* Padmanabha Birabara Harichandan 1575-1598
* Chakradhar Birabar Harichandan 1598-1651
* Gopinath Birabar Harichandan 1651 - 1711
* Ramchandra Birabar Harichandan 1711 - 1729
* Pitambar Birabar Harichandan 1729 - 1740
* Birabar Harichandan 1740 - 1752
* Krishna Chandra Birabar Harichandan 1752 - 17..
* Birabar Harichandan 17.. - 1766
* Ayadi Birabar Harichandan 1766 - 1774
* Nimai Charan Champati Birabar Harichandan 1774 - 1778
* Bhagirathi Birabar Harichandan 1778 - 1846
* Dayanidhi Birabar Harichandan 1846 - 1873
* Ramchandra Birabar Harichandan 1873 - 1891
* Kishor Chandra Birabar Harichandan 1891 - 1945
* Hrudaya Chandra Dev Birabar Harichandan Mahapatra 1945 - 1948 (+1970)

## Referències

* Genealogia
* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Camí del Sot del Grau

El Camí del Sot del Grau és una pista rural del terme municipal de Sant Quirze Safaja, a la comarca del Moianès.
És en terres del poble rural de Bertí. Arrenca del Camí de Sant Pere de Bertí, a l'Escletxot de Can Volant, al nord del Camp d'en Coll, des d'on surt cap al sud-est. El primer tros és paral·lel pel costat de llevant al camí d'on procedeix, fins que arriba al Mirador del Sot del Grau, on gira cap al sud-oest. El final del camí és dalt dels Cingles de Bertí, al sud-oest de la masia, però una mica abans d'arribar-hi, el camí es desvia cap al sud-est per tal de baixar al cap de la vall on es troba el Sot del Grau. És un camí d'uns 825 metres de llargària.

## Enllaços externs

* El Camí del Sot del Grau en el seu entorn, a l'Institut Cartogràfic de Catalunya
# Gerbillus rosalinda

Gerbillus rosalinda és una espècie de mamífer rosegador de la família dels múrids. Viu a Somàlia i el Sudan. El seu hàbitat natural són els herbassars secs. No se sap gaire cosa sobre la seva història natural. Es desconeix si hi ha cap amenaça significativa per a la supervivència d'aquesta espècie. El seu nom específic, rosalinda, significa ‘rosa bonica’.

## Referències

* ↑ Granjon, L. Gerbillus rosalinda. UICN 2016. Llista Vermella d'espècies amenaçades de la UICN, edició 2016, consultada el 13 agost 2017.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 348. ISBN 978-0801893049.
Espècies vivents de jerbus petits :
Regne: Animalia · Embrancament: Chordata · Classe: Mammalia · Ordre: Rodentia  · Família: Muridae :
Tribus Ammodillini, Desmodilliscini, Gerbillurini i Taterillini :
Tribu Gerbillini :
Categoria :
# Antioco Casula

Antioco Casula, més conegut com a Montanaru (Desulo, 1878-1957) fou un poeta sard. Estudià per a mestre, però després de donar classes uns anys passà a ser funcionari de correus. Començà publicant alguns sonets a revistes com Il Nuraghe i esdevingué un dels poetes més populars de Sardenya.

## Obres

* Càntigos di Ennargentu (1922)
* Boghes de Barbagia (1904)
* Sos Cantos de sa solitudine (1933)
* Sa lantia (1950)
# Apristurus kampae

Apristurus kampae és un peix de la família dels esciliorrínids i de l'ordre dels carcariniformes.

## Morfologia

Els mascles poden arribar als 58,4 cm de longitud total i les femelles als 52.

## Reproducció

És ovípar.

## Distribució geogràfica

Es troba a les costes centrals i meridionals de Califòrnia (Estats Units) i del Golf de Califòrnia.

## Referències

* ↑ MarineSpecies.org (anglès)
* ↑ UNEP-WCMC Species Database (anglès)
* ↑ The Taxonomicon (anglès)
* 1 2 «Apristurus kampae» (en anglès). FishBase. Froese, Rainer; Pauly, Daniel (editors).
* ↑ ZipCodeZoo.com (anglès)
* ↑ IUCN (anglès)

## Bibliografia

* Compagno, L.J.V.: FAO species catalogue. Volum 4. Sharks of the world. An annotated and illustrated catalogue of shark species known to date. Part 2 - Carcharhiniformes. FAO Fish. Synop. 125(4/2):251-655. Any 1984.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès)
# Cap de la Muntanyeta

El Cap de la Muntanyeta és una muntanya de 2221 metres que es troba en el punt de trobada dels termes municipals de Baix Pallars (antic terme de Montcortès de Pallars), Soriguera (antic terme d'Estac) i Sort (antic terme d'Enviny, a la comarca del Pallars Sobirà.
Està situat a l'extrem nord-oest del terme de Soriguera, en el sector de l'antic terme d'Estac, a l'extrem de ponent del de Sort i a l'extrem nord-est del de Baix Pallars, en el punt de trobada de la Serramola i de la Serrabana. És al nord-nord-est del Bony d'Espinet i al sud de la Collada de les Forques i del Cap de Cabristà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Puig d'en Grau

El Puig d'en Grau és una muntanya de 296 metres que es troba al municipi de la Selva de Mar, a la comarca catalana de l'Alt Empordà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Tana (thikana)

Tana fou un estat tributari protegit, una thikana feudataria de Mewar amb 22 pobles i 40 km². La thikana fou concedida a Daulat Singhm, fill de Raja Rana Chandrasenji de Bari Sadri, pel Maharana Sangram Singh II de Mewar el 1717.

## Llista de rages

* Raj Rana DAULAT SINGH 1717-
* Raj Rana NATH SINGH (fill de Raj Rana Kirti Singh de Bari Sadri, adoptat)
* Raj Rana GHULAB SINGH (fill)
* Raj Rana KISHOR SINGH
* Raj Rana HAMIR SINGH
* Raj Rana BHAIRAV SINGH (Bhairon Singh) abans de Kalyanpura (Gogunda), descendent de Raj Rana Sajoji
* Raj Rana DEVI SINGHJI ?-1898 (fill)
* Raj Rana AMAR SINGH 1899-1918 (fill)
* Raj Rana RATAN SINGH 1918-1949 (fill)
* Raj Rana HARI SINGH 1949-1954 (net)

## Referències

* Genealogia Arxivat 2009-10-28 a Wayback Machine.
# Camí del Tossal

El Camí del Tossal és un camí del terme municipal d'Abella de la Conca, a la comarca del Pallars Jussà.
Arrenca del mateix poble de Bóixols, del qual surt cap al nord pel davant de l'escola pública, es va enfilant cap a la partida de Les Solanetes, passa a ponent del paratge de Cal Carreu, passa successivament pel sud del Clot del Pi i pel nord del Clot de la Viuda, i arriba a la carena, just a ponent del Clot de la Viuda i al sud-est de Cal Badia, on en una placeta troba l'inici, cap a ponent, del Camí de Carrànima i, cap al nord, el camí que mena a Cal Gonella i Cal Moià.

## Enllaços externs

* El Camí del Tossal en el seu entorn, a l'Institut Cartogràfic de Catalunya
# Oenomys ornatus

Oenomys ornatus és una espècie de mamífer rosegador de la família dels múrids. Viu a Costa d'Ivori, Ghana, Guinea, Libèria i Sierra Leone. Els seus hàbitats naturals són les zones obertes amb un sotabosc espès i les parts de les selves amb herba. Es desconeix si hi ha cap amenaça significativa per a la supervivència d'aquesta espècie. El seu nom específic, ornatus, significa ‘guarnit’ en llatí.

## Referències

* ↑ Dieterlen, F. Oenomys ornatus. UICN 2008. Llista Vermella d'espècies amenaçades de la UICN, edició 2008, consultada el 6 gener 2018.
* ↑ Entrada «Oenomys» d'Animalia (en anglès).
# Antioquia d'Escítia

Antioquia d'Escítia (Antiochia ad Scythia) fou una ciutat grega de l'Àsia central.
És únicament anomenada per Esteve de Bizanci. A diferència d'altres, no se sap qui fou el fundador, encara que se suposa que fou un dels reis selèucides de nom Antíoc. Podria ser l'Alexandria Escate refundada (ja que també era anomenada Alexandria d'Escítia) o en tot cas una ciutat de la Sogdiana que no va prosperar.
# Patró de iot

Patró de iot (Piot) és un títol nàutic esportiu que habilita per al govern d'embarcacions d'esbarjo. Les condicions que regulen les titulacions nàutiques d'embarcacions d'esbarjo pertanyen a la Direcció General de la Marina mercant (DGMM), dependent del Ministeri de Foment d'Espanya i, en el cas de Catalunya també de la secció de Nàutica i Busseig Departament d'Agricultura, Ramaderia, Pesca, Alimentació i Medi Natural de la Generalitat de Catalunya.

## Atribucions

Govern d'embarcacions d'esbarjo a motor i a motor i vela fins a 24 metres d'eslora i d'una potència adequada. També autoritza per navegar en la zona compresa entre la costa i una línia paral·lela traçada a 150 milles nàutiques, així com la navegació interinsular en els arxipèlags balear i canari. A més a més també es poden governar motos d'aigua.
Per al govern d'embarcacions de vela és necessari realitzar, a més de les pràctiques bàsiques de seguretat i navegació establertes per a cada títol, pràctiques en embarcacions de vela.

## Requisits per a la seva obtenció

* Posseir el títol de Patró d'embarcacions d'esbarjo (PEE).
* Ser major d'edat.
* Superar un reconeixement mèdic.
* Aprovar els exàmens teòrics (cinc assignatures que es poden superar de forma independent, examinant-se en la següent convocatòria únicament de les suspeses).
* Superar un examen pràctic o realitzar unes pràctiques, la durada no podrà ser inferior a 24 hores, de les quals almenys, 8 hores seran de navegació nocturna, i que es realitzaran en una embarcació d'una escola legalment autoritzada en què s'aprenguin les tècniques bàsiques de seguretat i navegació.
* Fer unes pràctiques reglamentàries de radiocomunicacions, sistema SMSSM, la durada no podrà ser inferior a 4 hores, que es realitzaran en aula, en un simulador homologat d'una escola autoritzada.
* Realitzar unes pràctiques de navegació a vela (només en el cas de la modalitat motor i vela), la durada no podrà ser inferior a 20 hores i es realitzaran en una embarcació d'una escola legalment autoritzada que ha de superar els 12 metres d'eslora.
* Sol·licitar l'expedició del títol.

## Notes

* Les pràctiques per obtenir l'habilitació a vela es realitzaran una sola vegada, i tindran validesa per accedir a qualsevol dels títols de Patró d'embarcacions d'esbarjo, de Patró de iot i de Capità de iot.
* Els títols no tenen caducitat, però els carnets acreditatius tindran un període de validesa de deu anys, transcorreguts els quals s'hauran de renovar.

## Vegeu també

* Iot
* Navegació

## Enllaços externs

* APY - Asociación de Patrones de Yate a Barcelona
* Informació general sobre el títol de Patró de iot
* Secció de Nàutica i Busseig del Departament d'Agricultura, Ramaderia, Pesca, Alimentació i Medi Natural de la Generalitat de Catalunya
* Títol de Patró de iot en el Ministeri de Foment Arxivat 2012-12-13 a Wayback Machine.

## Referències

* ↑ Secció de Nàutica i Busseig del Departament d'Agricultura, Ramaderia, Pesca, Alimentació i Medi Natural de la Generalitat de Catalunya
* ↑ Renovar un títol nàutic
# Poeciliopsis lucida

Poeciliopsis lucida és un peix de la família dels pecílids i de l'ordre dels ciprinodontiformes.

## Morfologia

Els mascles poden assolir els 3 cm de longitud total i les femelles els 5.

## Distribució geogràfica

Es troba a Nord-amèrica: Mèxic.

## Referències

* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès) i (txec)
# Puig de les Conteses

El Puig de les Conteses és una muntanya de 361 metres que es troba al municipi de Cruïlles, Monells i Sant Sadurní de l'Heura, a la comarca catalana del Baix Empordà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya